section_heading: Povijest
paragraph_text: 12. studenoga 1941. godine su Bogunovićevi četnici napravili novi pokolj, kada je sa svojim postrojbama ubio 5 lučkih Hrvata, pastira, a njihovu stoku je prisvojio. Po izvješću Župske redarstvene oblasti Knin od 13. studenoga 1941. godine, za četničkog vođu piše da "prijeti i danomice ubija i kolje hrvatski narod, sve dotle dok ne ubije do zadnjega Hrvata, jer da u njegovom kraju ne smije biti živo ni jedno hrvatsko lice."